Јаквинта/40
ПОЈАВА IV
КАЛО ЈОВАН КУМАН, у пратњи грчких старешина долази.

КАЛО-ЈОВАН: 
Гле, и гости већ!
То су земљаци ваше светлости?
ГРУБЕША: 
Најодличнији сриски главари (приказује их.) 
Војвода Мргуд, Власта, Бранислав! 
КАЛО-ЈОВАН: 
Имена ова позната су ми,
С’ њима се народ српски поноси.
ГРУБЕША: 
Због погаженог српског поноса 
Дошли су мени да ме позову,
Противу Ђорђа краља насилног.
КАЛО-ЈОВАН: 
Сад ваша светлост ваљда увиђа 
Да треба земљи једном помоћи?
ГРУБЕША: 
Ако царева милост усхтедне 
Да ми повери своје јунаке!
КАЛО-ЈОВАН: 
О, он вам не би ништа одрек'о 
Јер пријатељство ваше поштује.
И ја ћу с' вама поћи заједно 
Да видим славу ваше победе.
Овако скупа хајдмо господо,
Пред престолом сте радо виђени,
Император вас јако милује! (Оде са свитом.) 

Јаквинта